Tornà da nòvo in Gran Bretagna, Cale gà publicà 'na serie de albun che se moveva so' na nòva diresion. Łe so òpare xe deventàe tètre e dark, speso che portava un senso de agresività latente e morboxa. Ła triłogia discografega - Fear, Slow Dazzle, e Helen of Troy xe stà registrà co' altri de ła scudarìa Island cofà Phil Manzanera e Brian Eno dei Roxy Music, e Chris Spedding. Sta faxe de ła carièra muxicałe de Cale xe enblematicamente raprexentà da ła so disturbante cover del clasico de Elvis Presley Heartbreak Hotel, che se cata sia 'ntel Slow Dazzle che 'nte l'albun live June 1, 1974, registrà co' Kevin Ayers, Nico ed Eno, e da ła so performance in Leaving It Up To You, 'na salvàdega tacàda ai mass media conservà orixinalmente 'ntel disco Helen of Troy (1975), ma prèsto scartà da łe ristanpe drìo de l'albun forse par i referimenti ne ła canoson a ła sasinàda de Sharon Tate.